מרגלית אשוש

מרגלית אשוש (נולדה ב-22 באוקטובר 1964) היא סופרת, מחזאית ומשוררת ישראלית. מרגלית אשוש היא מורה וסופרת, בעיקר של ספרות ילדים, מחזאית ילדים ומשוררת הכותבת את השירים במחזות. מרגלית אשוש נולדה בשנת 1964 למשפחה יהודית בתוניס בירת תוניסיה. עלתה לישראל עם משפחתה בגיל שנה והתגוררה בנתיבות. סיימה תואר ראשון בחינוך ובמחשבת ישראל ולאחר מכן, למדה תואר שני בספרות עברית ב"אוניברסיטת בן-גוריון". בשנות העשרים לחייה נישאה, ועברה להתגורר במושב תקומה שבתחום המועצה האזורית שדות נגב והחלה לעבוד כמורה ומחנכת. הדרך לכתיבתה החלה מכתיבת יומן אישי המתעד זיכרונות, מחשבות ושירים. המפנה היצירתי החל מסיפורים חדשים משלה, שסיפרה לילדים בילדותם, כתיבתם והוצאתם לאור. את ספרה הראשון "המשאלה של צבי" כתבה ופרסמה בשנת 1998. הספר הצליח מאוד בשל המסר החינוכי שבו: קבלה עצמית וקבלת האחר השונה. ספרה השני "הרפתקה בשביל הקסמים" יצא לאור בשנת 2009. בשנת 2013 עיבדה למחזה את הסיפור "מנגינת הפלאים", שכתבה. בשנת 2014 הוציאה לאור את הספר "סוד מראת הקסם". לאחר מבצע צוק איתן בשנת 2014 כתבה את הספר "האור של קיפודי", במטרה שילדים יוכלו להתמודד טוב יותר עם הפחדים שנגרמו בשל המצב הביטחוני באזור עוטף עזה בו התגוררה. דמות הקיפוד נבחרה מפני שהקיפוד מתכדר בשעת סכנה ופחד. כל ספריה הומחזו על ידה והם מוצגים ב"תיאטרון אגדה" לילדים וכולם נכללים בסל תרבות ותיאטרון ארצי. בשנת 2018 הוציאה, לראשונה, ספר למבוגרים "ניחוח האפרסמון", רומן היסטורי המתאר עלילה דמיונית המתרחשת על רקע בית שני בתקופתו של הורדוס. ניחוח האפרסמון, דני ספרים, קריית גת, 2017. (הספר בקטלוג ULI) המשאלה של צבי, דני ספרים, קריית גת, 1998. (הספר בקטלוג ULI) הרפתקה בשביל הקסמים, דני ספרים, קריית גת, 2009. (הספר בקטלוג ULI) סוד מראת הקסם, ספרי צמרת, אזור, 2014. (הספר בקטלוג ULI) האור של קיפודי, דני ספרים, קריית גת, 2018 (הספר בקטלוג ULI). מנגינת הפלאים, קריית גת : דני ספרים, 2022. המשאלה של צבי, דני ספרים, קריית גת, 1998. הרפתקה בשביל הקסמים, דני ספרים, קריית גת, 2009. סוד מראת הקסם, ספרי צמרת, אזור, 2014. האור של קיפודי, דני ספרים, קריית גת, 2018. נסיך צפרדע, אגדה מאת האחים גרים. מנגינת הפלאים, תיאטרון אגדה, 2013. דרך המשלים, תיאטרון אגדה, 2019. בכתיבתה יש דגש על מסרים חינוכיים וערכיים ומעולמם של הילדים ואלו בעלי השפעה ביבליותרפית המעצימה ומחזקת את הילד מבחינה רגשית. מרגלית אשוש משלבת נושאים לימודיים באופן סיפורי המעורר סקרנות ועניין אצל הילד, כפי שמתארת זאת בכתיבת ספרה הרפתקה "בשביל הקסמים". ספרה "בניחוח האפרסמון" מתרחש בתקופת תחיית העם היהודי, על רקע ההתרחשויות ההיסטוריות בתקופת בית שני. במהלך לימודי התואר השני בבן-גוריון השתתפה בסדנאות כתיבה רבות של עמוס עוז, חיים באר, אורלי קסטל בלום ואורי ברנשטיין, והיא כותבת כתיבה יוצרת. בשיתוף עם ביתה, אפרת אשוש, שחקנית, רקדנית, אמנית ומאיירת ובעלת תיאטרון "אגדה", יצרו השתיים מספר מחזות המבוססים על ספריה של אשוש. קשר זה משלב את ספריה בעולם הבמה, כאשר מרגלית ממחיזה את ספריה ואפרת יוצרת את העיבוד התיאטרלי. המחזה "המשאלה של צבי" המבוסס על ספרה הראשון אושר בסל תרבות תיאטרון ארצי ובפמי פרימיום תרבות לפריפריה. ספרים נוספים שהומחזו בשיתוף פעולה זה הם "מנגינת הפלאים", הנושא עמו מסר חינוכי על שמירת הסביבה, "האור של קיפודי", שנכתב כאמור בעקבות מבצע צוק איתן וכן "נסיך הצפרדע" הנושא מסרים חינוכיים של מסירות, דאגה וחברות מעבר למראה החיצוני. מרגלית אשוש, ברשת החברתית פייסבוק על הסופרת באתר "תיאטרון אגדה". על הסופרת באתר "פרלמנט הספרים". הספרים של מרגלית אשוש באתר "סימניה" רשימת הפרסומים של מרגלית אשוש בקטלוג הספרייה הלאומית. ריאיון עם הסופרת מרגלית אשוש ברדיו קול נתיבות. סל תרבות ביקורות על הספר "ניחוח האפרסמון" באתר נוריתה Jacky Yarhi-ג'קי ירחי, הבלוג ציור של ג'קי ירחי: ג'קי מארח את מרגלית אשוש, באתר הבלוג ציור של ג'קי ירחי, ‏יום חמישי, 10 בספטמבר 2009 ניחוח האפרסמון/ מרגלית אשוש, באתר גל גפן בקעת אונו, ‏2017-10-22 admin, תיאטרון מבית טוב - ידיעות אחרונות, באתר תיאטרון אגדה(הקישור אינו פעיל) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרגלית אשוש".